Topkapi Films

Topkapi Films is in Nederlânske filmstudio en tillefyzjestudio, dy't spylfilms, tillefyzjesearjes en dokumintêres produsearret foar de Nederlânske, mar fral ek foar de ynternasjonale merk. It bedriuw waard yn 2011 oprjochte en komt úteinlik fuort út 'e fúzje fan Motel Films en IDTV. De algemien direkteur is Frans van Gestel, wylst Robert Oey oan it haad stiet fan 'e dokumintêreprodusearjende difyzje. It haadkertier fan Topkapi Films is fêstige yn Amsterdam.

Topkapi fersoarge it Nederlânske oandiel oan 'e BBC-tillefyzjesearje Killing Eve en ûntwikkele fierders de VPRO-rige Missie Aarde. Op it mêd fan films produsearre de studio û.o. Alles is Familie (2012), Bloedlink (2014) en it rezjydebút fan Halina Reijn, Instinct (2019). Oan 'e Deenske film Druk, dy't yn 2021 de Oscar wûn yn 'e kategory Bêste Bûtenlânske Film, hie Topkapi yn ko-produksje meiwurke.

Keppelings om utens
Offisjele webside fan Topkapi Films

Kategory:Nederlânske filmstudio
Kategory:Nederlânske telefyzjestudio
Kategory:Bedriuw oprjochte yn 2011